Navarra Suma talde parlamentarioari atxikitako foru parlamentari Marta Álvarez Alonso andreak galdera egin Irunberriko San Isidro egoitza egokitzeko proiektuari buruz (10-21/PES-00337). Hona Nafarroako Gobernuko Eskubide Sozialetako kontseilariak informatzeko duena:

1. *Proiektu hori gauzatzearekin Departamentuak San Isidro egoitzan zenbat postuko murrizketa egitea aurreikusten du? Idatzitako aurreproiekturik ba al dago jadanik?*

Oraindik ez dago idatzitako proiekturik.

1. *Zenbat pertsonarentzat izanen dira egoitza horretako bizikidetza-unitateak?*

Bizikidetza-unitate bakoitza osatuko duten pertsonen kopurua abenduaren 2ko 92/2020 Foru Dekretuaren arabera ezarriko da.

1. *Postu kopurua murrizten bada, departamentuak nola artatuko ditu*  *egoitza horretan posturik gabe geratuko diren pertsonak?*

Esan bezala, oraindik ez dago zentroa zaharberritzeko behin betiko proiekturik.

1. *Urteko aurrekontuari eta finantzaketari dagokienez, zer aurreikuspen darabil departamentuak?* *Halakorik baldin bada, finantzaketaren aurreikuspen ekonomikoa eta egutegi-aurreikuspena jaso nahi ditugu.*

Next Generation funtsen esparruko obrak dira. Obren aurreikuspena 2022. eta 2023. urteetarako egin da, eta funts horietan egindako aurrekontuak dira 150.000 euro 2022. urterako eta 500.000 euro 2023. urterako.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko azaroaren 22an.

Eskubide Sozialetako kontseilaria: María Carmen Maeztu Villafranca